Angkatan Darat Tentera Pembebasan Rakyat

Angkatan Darat Tentera Pembebasan Rakyat (PLAGF) () adalah tentera darat bagi Tentera Pembebasan Rakyat dan ia merupakan cabang terbesar dan tertua bagi keseluruhan angkatan tentera China. PLAGF bermula daripada tahun 1927; namun, ia tidak ditubuhkan secara rasmi sehinggalah tahun 1948.

Hubungan dengan Organisasi lain

Angkatan Darat Tentera Pembebasan Rakyat mengekalkan hubungan rapat dengan beberapa organisasi separa tentera di dalam China, terutamanya Polis Bersenjata Rakyat (PAP) dan pasukan Militia (juga dikenali sebagai Militia China). Kedua-dua organisasi separa tentera ini bertindak sebagai pasukan simpanan bagi PLAGF di masa darurat seperti peperangan atau bencana alam. PAP terdiri daripada 1.5 juta anggota. Misi utama mereka pada masa aman ialah keselamatan dalam negeri dan anti keganasan. Pasukan Militia adalah angkatan besar yang terlibat dalam tugas-tugas harian dibawah kepimpinan Parti Komunis China (CPC), dan membentuk sebahagian daripada angkatan tentera China. Dibawah pemerintahan organ ketenteraan, ia menjalankan kerja-kerja seperti khidmat persiapan perang, tugas-tugas keselamatan dan operasi pertahanan dan bantuan dalam mengekalkan ketenteraman awam dan keselamatan masyarakat. Jumlah Militia kira-kira 3 juta anggota lelaki dan wanita.

Lihat juga 
 Lencana pangkat Angkatan Darat Tentera Pembebasan Rakyat
 Polis Bersenjata Rakyat
 Militia (China)
 Tentera Darat Republik China (Taiwan)

Rujukan

Petikan

Sumber 

 Sinodefence.com – Chinese military information website
 Global Defence Forum
 

Tentera darat mengikut negara
Tentera China